# တီးတိန်မြို့နယ်

| တီးတိန်မြို့နယ် |
| --- |
| ချင်းပြည်နယ်ရှိ မြို့နယ် |
|  |
|  |
|  တီးတိန်ခရိုင်အတွင်းတည်နေရာ (အနီ) |
| တီးတိန်မြို့နယ်တီးတိန်မြို့နယ် တည်နေရာ |
| ကိုဩဒိနိတ်:  |
| နိုင်ငံ |  မြန်မာ |
| ပြည်နယ် |  ချင်း |
| ခရိုင် | တီးတိန် |
| မြို့နယ်ရုံးစိုက်ရာမြို့ | တီးတိန်မြို့ |
| လူဦးရေ (၂၀၁၄) |
|  • စုစုပေါင်း | ၈၇,၆၂၃ |
| အချိန်ဇုန် | မြန်မာစံတော်ချိန် (UTC+6:30) |

**တီးတိန်မြို့နယ်** သည် မြန်မာနိုင်ငံ၊ ချင်းပြည်နယ်၊ တီးတိန်ခရိုင်တွင် ပါဝင်သည့် မြို့နယ်တစ်ခု ဖြစ်သည်။ မြို့နယ်ရုံးစိုက်ရာမြို့မှာ တီးတိန်မြို့ ဖြစ်သည်။

## သမိုင်းကြောင်း

တီးတိန်မြို့ မြို့မရပ်ကွက်ရှိ ဗန်ဆန်ဒိမ်အရပ်တွင်ရှိသော ရေကန်အား အဝေးမှကြည့်သောအခါ နေ့ဘက်တွင် နေရောင်ခြည်အလင်း၊ ညဘက်တွင် ပိုးစုန်းကြူးအလင်းတို့ကြောင့် နေ့ရောညပါ တလက်လက်တောက်ပပြီး ရောင်ပြန်ဟပ်နေသည်ကို အစွဲပြု၍ တလက်လက်တောက်ပနေသောရေပြည့်အိုင် တဲဒိမ်ဟု ခေါ်လာခဲ့ကြသည်။ တီးတိန်မြို့နယ်ကို ကိုလိုနီခေတ်အတွင်း ကမ်းဟောက်၊ ဆုတ်တဲ၊ စီယန်တိုက်နယ်ဟူ၍ တိုက်နယ် ၃ ခု ခွဲခြား အုပ်ချုပ်ခဲ့သည်။၁၉၇၃ ခုနှစ် စက်တင်ဘာလ ၁၇ ရက်နေ့တွင် ပြည်ထဲရေးနှင့် သာသနာရေးဝန်ကြီးဌာနမှ မြို့နယ်အဖြစ် သတ်မှတ်ခဲ့သည်။တီးတိန်မြို့နယ်အတွင်းတွင် တီးတိန်မြို့နှင့် ခိုင်ကမ်းမြို့တို့ ပါဝင်သည်။

## ပထဝီဝင်အနေအထား

မြောက်လတ္တီတွဒ် ၂၃ ဒီဂရီ ၃၀ မိနစ်၊ အရှေ့လောင်ဂျီတွဒ် ၉၃ ဒီဂရီနှင့် ၉၄ ဒီဂရီ ၁၅ မိနစ်အကြားတွင် တည်ရှိသည်။ အရှေ့မှ အနောက်သို့ မိုင် ၄၂၊ တောင်မှမြောက်သို့ ၃၁ မိုင်ရှိပြီး ၉၄၉.၆၉ စတုရန်းမိုင် ကျယ်ဝန်းသည်။

### နယ်နိမိတ်

တီးတိန်မြို့နယ်၏ အရှေ့ဘက်တွင် စစ်ကိုင်းတိုင်းဒေသကြီးရှိ ကလေးမြို့နယ်နှင့် သာစည်မြို့နယ်၊ တောင်ဘက်တွင် ဖလမ်းမြို့နယ်၊အနောက်ဘက်တွင် အိန္ဒိယနိုင်ငံရှိ မီဇိုရမ်ပြည်နယ်၊ မြောက်ဘက်တွင် တွန်းဇံမြို့နယ်များ တည်ရှိသည်။

### မြေမျက်နှာသွင်ပြင်

ပင်လယ်ရေမျက်နှာပြင်အထက် ပျှမ်းမျှ ၅၆၆၇ ပေအထက်တွင် တည်ရှိသည်။ ပေ ၃၀၀၀ နှင့် ၈၀၀၀ ကျော်မြင့်သည့် တောင်ကုန်းတောင်စွယ်များနှင့် ၎င်းတို့အကြားတွင် ဗွီပုံစံကဲ့သို့ မတ်စောက်သော ချိုင့်ဝှမ်းများ တည်ရှိသည်။ မဏိပူရမြစ်သည် မြောက်မှတောင်သို့ စီးဆင်းနေသည်။ အမြင့်ဆုံးတောင်ထိပ်မှာ ထွမ်းဝုမ် း(သို့) သီရိဥတ္တမတောင်ဖြစ်ပြီး ၈၈၇၁ ပေမြင့်သည်။

## လူဦးရေ

တီးတိန်မြို့နယ်တွင်နေထိုင်ကြသော တိုင်းရင်းသားလူမျိုးစုများတွင် ချင်းလူမျိုးများ အများဆုံးနေထိုင်ကြသည်။ ထို့နောက် ဗမာ၊ ကရင်၊ ရခိုင်၊ ကချင်၊ ရှမ်းနှင့် အခြားလူမျိုးများ အစဉ်လိုက်များပြားစွာနေကြသည်။ ကိုးကွယ်မှုအနေဖြင့် ခရစ်ယာန်ဘာသာကို အများဆုံး ကိုးကွယ်ကာ ဗုဒ္ဓဘာသာကိုးကွယ်သူဦးရေမှာ အစဉ်လိုက်များပြားသည်။ မြို့နယ်ဦးရေ၏ ၀.၀၆၉% မှာ အခြားသော နိုင်ငံခြားလူမျိုးနွယ်ဝင်များဖြစ်သည့် အိန္ဒိယနှင့် တရုတ်စသည့်လူမျိုးများဖြစ်သည်။

## စီးပွားရေး

တီးတိန်မြို့နယ်သည် ချင်းပြည်နယ်အတွင်းရှိ စီးပွားရေးအချက်အချာကျသောမြို့နယ် ဖြစ်သည်။ မြို့နယ်နေလူထုသည် စိုက်ပျိုးရေးလုပ်ငန်းနှင့် ဝန်ဆောင်မှုလုပ်ငန်းကို အဓိကထား လုပ်ကိုင်ကြသည်။ မြို့နယ်၏ အဓိကထွက်ကုန်မှာ ပန်းသီး၊ လိမ္မော်နှင့် ကော်ဖီတို့ဖြစ်ပြီး စစ်ကိုင်းတိုင်းဒေသကြီးသို့ အဓိကတင်ပို့သည်။ မြို့နယ်အတွင်း နိုင်ငံပိုင် ပိုးချည်စက်ရုံ၁ရုံ တည်ရှိသည်။

### ဈေးများ

* စကောလမ်းဈေး
* လွယ်ဘွာလ်းဈေး
* မြို့မဈေး

## ပို့ဆောင်ဆက်သွယ်ရေး

တီးတိန်မြို့နယ်သည် ကလေး-တီးတိန်-တွန်းဇန်-ကျီခါးကားလမ်းမပေါ်တွင် တည်ရှိ၍ လမ်းပန်းဆက်သွယ်ရေးကောင်းမွန်သည်။ တပ်မတော်ပိုင် ယာယီရဟတ်ယာဉ်ကွင်း ၂ ကွင်းရှိသည်။ ကလေးမြို့နှင့် ခရီးသည်တင်ယာဉ်လိုင်းများရှိသည်။

## ပညာရေး

### အခြေခံပညာ

#### အထက

အထက်တန်းကျောင်း ၁၄ကျောင်းရှိသည်။
* အထက ၁
* အထက ၂
* အထက ဆိုင်းဇန်
* အထက တွီးထန်
* အထက ထုတ်လိုင်
* အထက ဖူနွမ်း
* အထက လိုင်တွီး
* အထက ဟေလေး
* အထက ကျိန်ပီးကွက်
* အထက ခိုင်ကမ်း
* အထက ဒေါ်လွင်
* အထက မွာလ်ဘင်း
* အထက ဗန်းတဲ့
* အထက ကပ်တဲလ်

#### အထက(ခွဲ)/အလက

* အလက (ထ(ခွဲ)) တီးတိန်
* အလက (ထ(ခွဲ)) ဆွောင်းပီး
* အလက (ထ(ခွဲ)) ဇိုဇန်(အ)
* အလက (ထ(ခွဲ)) တုန်းဇန်
* အလက ဂမ်ငိုင်
* အလက ဂမ်လိုင်
* အလက ငင်းနှုန်း
* အလက ဆွောင်းဆန်
* အလက ဆွောင်းဇန်
* အလက ဇမ်တွီး
* အလက ဇိမ်ပီး
* အလက တက်လွီး
* အလက တွီးကျင့်လွီး
* အလက တွီးဆောက်
* အလက တွီးတော့
* အလက တွီးဗျဲလ်
* အလက တွီးလန့်
* အလက တာလ်ဟဲဥနွဲလ်
* အလက ထန်းဇန်
* အလက ထာလ်မွာလ်
* အလက ထိန်းလေး
* အလက ထေးဇန်
* အလက ဒိမ်ဇန်
* အလက ဒိမ်ပီး
* အလက ပတ်ဇန်
* အလက ပန်ဆပ်
* အလက ပိန်းပိ
* အလက ဖိုင်ယား
* အလက ဗာလ်ဗွမ်း
* အလက ဘွင်
* အလက ဘုတ်ဖီရ်
* အလက မွာလ်လုမ်း
* အလက မွီဇောလ်
* အလက လန်ဇန်
* အလက လမ်းဇန်
* အလက လိမ်ခိုင်
* အလက လိုင်ဘုန်
* အလက လိုင်လိုး
* အလက ဟိုင်မွာလ်
* အလက ခိုင်ကမ်း

#### အမက

မူလတန်း၊မူလွန်၊အလယ်တန်း(ခွဲ) ၉၇ကျောင်းရှိသည်။

## ကျန်းမာရေး

### ဆေးရုံများ

* တီးတိန် ဆေးရုံ
* ထုတ်လိုင် တိုက်နယ်ဆေးရုံ
* လိုင်တွီး တိုက်နယ်ဆေးရုံ
* တွီးထန် တိုက်နယ်ဆေးရုံ

## ထင်ရှားသော ပုဂ္ဂိုလ်များ

* ပူးဇိုဇမ် - တီးတိန်မြို့နယ်၊ ထုတ်လိုင်ရွာ ဇာတိသား၊ နိုင်ငံရေးသမားနှင့် ကာတွန်းဆရာ

## ကိုးကား